kardosdrur/scandi-wiki huggingface dataset:
Sydkystens Privatskole

Sydkystens Privatskole er en fri grundskole beliggende i Solrød Strand. Den blev grundlagt i januar 1975 som en selvejende og selvstændig undervisningsinstitution. Der undervises fra børnehaveklasse til 9. klasse.

Fra starten lejede skolen sig ind i lokaler bag byens gamle rådhus. Efter flere til- og ombygninger, har skolen i dag kun til huse i egne lokaler. Siden grundlæggelsen har skolen kun haft fire skoleledere, hvor den seneste blev ansat i august 2018.

Eleverne i 0. til 4. klasserne samt skolefritidsordningen flytter i december 2018 ind i et nybygget indskolingshus.

Referencer

Eksterne henvisninger 
 Sydkystens Privatskoles websted

Solrød Strand
Bygninger, konstruktioner og anlæg i Solrød Kommune
Friskoler i Danmark
Etableret i 1975
Vejdæmning

En vejdæmning er en vej eller jernbane anlagt på en dæmning (jordvold), ofte over vand eller fugtige områder.
Air France Flight 296

Air France Flight 296 var en chartret flyvning af en ny Airbus A320-111 ,der var drevet af Air France. [1] Den 26. juni 1988 styrtede flyet, mens det lavede et lavt pass over Mulhouse-Habsheim Lufthavn (ICAO Lufthavnskode LFGB) som en del af Habsheim Air Show. Det meste af nedbrudssekvensen, der opstod foran flere tusinde tilskuere, blev fanget på video. Årsagen til ulykken har været kilden til stor konflikt.

Alle passagererne overlevede styrtet, men en kvinde og to børn døde af røgforgiftning, før de kunne flygte.

Dette var det første flystyrt med et A320-fly.

Eksterne henvisninger 
 
 

Flyulykker og -hændelser i 1988
Flyulykker og -hændelser i Frankrig
Airbus
MeritaNordbanken

Merita-Nordbanken var en svensk-finsk finanskoncern dannet i 1998, som en fusion mellem svenske Nordbanken og finske Merita.

I 2000 indgik Merita-Nordbanken i en fusion med danske Unibank og norske Christiania Bank og Kreditkasse. Herefter vedtog koncernen et nyt navn, Nordea, der erstattede alle tidligere varemærker i de fire lande.

Kilder og henvisninger 

 Årsrapport 1999

Tidligere banker
Etableret i 1998
Ophørt i 2000
Nordbanken

Nordbanken var en svensk bank, der senere blev en del af Nordea.

Oprindelig hed banken Postbank og Kreditbank i daglig tale blot PKbanken og blev dannet i 1974 som en fusion af Sveriges Kreditbank og Postbanken som et statsligt alternativ til de private banker. Det var også en måde for staten at undgå en omstrukturering af Postbanken til en uafhængig handelsbank.

I 1990 ændredes navnet til Nordbanken, og har siden 2000 været en del af den nordiske finansgruppe Nordea.

Banken skulle gennemføre en række overtagelser og fusioner inden Nordea blev dannet: Sveriges investmentbank (1989), Nordbanken (1990), Gota Bank (1993), Merita (1998), Unibank (2000) og Christiania Bank og Kreditkasse (2000).

Referencer 

Nordea
Etableret i 1974
Merita

Merita var en finsk bank, som eksisterede i årene 1995 til 1998. Moderselskabet Merita Oy var noteret på Helsinkis Fondsbørs, og hele koncernen havde over 15.000 ansatte. 

I 1997 fusionerede Merita med det svenske Nordbanken og dannede MeritaNordbanken, der begyndte driften i begyndelsen af 1998. 

I 2000 fusionerede MeritaNordbanken med danske Unibank og norske Christiania Bank og Kreditkasse og blev til Nordea.

Referencer 

Banker fra Finland
Tidligere banker
Etableret i 1995
Ophørt i 1998
Karlstrup Kalkgrav

Karlstrup Kalkgrav er en kalkgrav og rekreativt område beliggende sydøst for landsbyen Karlstrup i Solrød Kommune. Umiddelbart sydøst for området adskilles det fra Solrød Strand af Køge Bugt Motorvejen. Fra 1843 blev der brudt kalk på det 30 hektar store areal, indtil Aalborg Portland opgav aktiviteterne i 1975. Den seks hektar store sø, Sjællands klareste, er en del af Karlstrup Skov, som samtidig også er navnet på hele området, som rummer kalkgraven, Firemileskoven og Karlslunde Mose.

Området ejes og forvaltes af Naturstyrelsen.

Badning og fiskeri 
Søen i graven er 14 meter dyb, og regnes som den klareste på Sjælland. Ved roligt vand kan der fra overfladen ses både fisk og sten på søbunden. Vandstanden holdes konstant fire meter under vandstanden i Køge Bugt ved hjælp af et pumpehus i søens sydvestlige hjørne, der årligt fjerner 600.000 kubikmeter vand fra søen til udløb i bugten.

Til trods for at mange gør det, fraråder Naturstyrelsen og Rådet for Større Badesikkerhed at man benytter søen til svømning og badning. Dette skyldes at der er fare for drukneulykker på grund af meget koldt vand. Selvom overfladevandet er lunkent, vil vandet lige under overfladen være iskoldt på grund af ringe cirkulation i søen. En 30-årig mand druknede på stedet i juli 2014. Dykning er ikke tilladt, medmindre det er bestilt og godkendt af Naturstyrelsen på forhånd.

Solrød Sportsfisker Klub Regnbuen har forpagtet fiskeriet på søen. Klubben har udsat regnbueørreder, og driver kommercielt Put & Take-fiskeri.

Referencer

Eksterne henvisninger 
 Karlstrup Kalkgrav hos Naturstyrelsen
 Karlstrup Kalkgrav hos Danmarks Naturfredningsforening
 Karlstrup Kalkgrav hos kystarkiv.dk

Solrød Kommune
Kalkminer i Danmark
Søer i Region Sjælland
Gorizia

Gorizia (; ; friulisk: Gurize) er en by ved floden Isonzo i det nordøstlige Italien. Gorizia har  indbyggere og er hovedsæde for provinsen Gorizia, der ligger i regionen Friuli-Venezia Giulia. Byen ligger direkte ved grænsen til Slovenien. Den var tidligere hovedstad i Grevskabet Görz og er fortsat hovedsæde for Ærkebispedømmet Görz.

Referencer

Eksterne henvisninger 

Byen Gorizias officielle hjemmeside

Byer i Friuli-Venezia Giulia
De juliske Alper
Tour de l'Eurométropole 2018

Tour de l'Eurométropole 2018 var den 78. udgave af cykelløbet Tour de l'Eurométropole. Løbet var en del af UCI Europe Tour-kalenderen og blev arrangeret 22. september 2018. Løbet blev vundet af danske Mads Pedersen fra .

Hold og ryttere

Danske ryttere 
 Mads Pedersen kørte for 
 Mikkel Frølich Honoré kørte for

Resultater

Eksterne henvisninger 
 
 

Eurométropole Tour
UCI Europe Tour 2018
Vogel

Vogel er et efternavn med tysk/hollandsk oprindelse, som desuden er det tyske og hollandske ord for "fugl". 

Navnet har ingen forbindelse til den danske slægt Vogelius.

Se også 
 Karsten Vogel
 Rémy Vogel
 Johann Vogel
 Kristina Vogel

Tyske efternavne
Kulde

Kulde er tilstanden eller den subjektive opfattelsen af at have lav temperatur, en mangel på varme.

Det koldeste det er teoretisk muligt at opnå er det absolutte nulpunkt, defineret som 0 K på kelvinskalaen som svarer til ca. -273,15 °C på Celsiusskalaen.

Temperaturen er knyttet til hedeenergi i et objekt eller stof, som er den kinetiske energi af de tilfældige bevægelser stoffet består af. Stoffet har mindre hedeenergi om det er koldt end når det er varmt. Hvis det var muligt at afkøle et system til det absolutte nulpunkt, ville alle partiklerne i stoffet være i ro.

Fysiologi 

Pattedyr har en varmblodig fysiologi. De har derfor en opfattelse af varmetrivsel som et resultat af kropstemperaturen. Hedetrivslen er afhængig af stofskiftet og miljøet omkring dyret, og bliver påvirket af varmeledning, konvektion, stråling og varmetab ved fordampning. Varmetrivslen bliver opretholdt når varmen skabt af stofskiftet får lov til at forsvinde, sådan at en opretholder komfortabel kropstemperatur. Når temperaturen ikke kan opretholdes på grund af for stort varmetab, vil man føle at man er for kold.

Kulde har flere fysiologiske og patologiske effekter på menneskekroppen, samt på andre organismer. Kolde miljøer kan føre til visse fysiologiske træk, samt have en direkte effekt på evnen til at bevæge sig. Ekstrem kolde temperaturer kan føre til frostskade og hypotermi, som igen kan føre til død.

Se også 

 Varmeregulering

Eksterne henvisninger 
 Meteorologisk institutt, . Kulde: meteorologi. I Store norske leksikon. Hentet 22. september 2018 fra https://snl.no/kulde_-_meteorologi.
 

Temperatur
Fysiologi
Ida Praetorius

Ida Praetorius (født 3. september 1993 i København) er en dansk ballerina og solodanserinde ved Det Kongelige Teater.

Ida Praetorius, der er uddannet på Det Kongelige Teaters Balletskole i perioden fra 2002 til 2010, arbejdede sig op gennem rækkerne – fra aspirant ved Den Kongelige Ballet i 2010, til korpsdanser i 2012 og solist i 2014 – for efterfølgende at blive officielt udnævnt af balletmester Nikolaj Hübbe til solodanserinde den 6. april 2016 efter sin betydningsbærende præstation sammen med Andreas Kaas i titelrollerne i Shakespeare-balletten Romeo og Julie.

Ida Praetorius finder sin scenekunstneriske inspiration hos blandt andre maskemaleren Egill Jacobsen. Sommetider har Ida Praetorius været gæstekunstner ude i verden – blandt andet i forbindelse med The Festival des Arts de Saint-Sauveur i Montreal i 2013, The Dance Salad Festival i Houston i 2014 og The Bournonville Celebration Tour i New York i 2015.

Privat 
Ida Praetorius, der danner en trekløver med sine to balletdansende brødre Lucas og Tobias Praetorius, er datter af forhenværende balletdanserinde og læge Carolina Praetorius samt økonom Henrik Praetorius.

Repertoire 
 Julie i John Neumeiers Romeo og Julie.
 Marguerite Gautier i John Neumeiers Kameliadamen.
 Eleonora i Bournonvilles Kermessen i Brügge.
 Odette / Odile i Hübbes og Schandorffs Svanesøen.
 Alice i Christopher Wheeldons Alices Eventyr i Vidunderlandet.
 Dewdrop i Balanchines Nøddeknækkeren.
 Dødsberedthedens Carmen i Marcos Moraus Carmen.
 Lady Emma i Hübbes La Bayadère.
 Giselle i George Balanchines Giselle.

Anerkendelse 
 Reumertprisen for Årets Talent (2012).
 Erik Bruhn Prisen for Bedste Kvindelige Danser (2012).
 Tildelt Dronning Ingrids Hæderslegat (2013).
 Nomineret til Reumertprisen for Årets Danser (2013).
 Nomineret til Best Young Female Dancer ved Taglioni / European Ballet Award (2014).
 Nomineret til Reumertprisen for Årets Kvindelige Hovedrolle (2016).
 Udnævnt Solodanserinde ved Det Kongelige Teater (2016).
 Udnævnt til Ridder af Dannebrogordenen d. 3 december (2019).

Referencer

Eksterne henvisninger 
 Ida Praetorius  på Balletsunvalley.com 
 Ida Praetorius på Instagram.com 

Ballerinaer fra Danmark
Dansere fra Den Kongelige Ballet
Balletdansere fra Danmark
Personer fra København
Personer i Kraks Blå Bog
Lilja Sigurðardóttir

Lilja Sigurðardóttir (født 1972) er en islandsk forfatter. Hendes to første bøger var krimierne Spor (2009) og Fyrirgefning (2010), der udkom på forlaget Bjartur og handler om en række mystiske dødsfald, der lidt efter lidt viser sig at være forbundne. De tre næste bøger var en trilogi, der udkom på forlaget Forlagið og kategoriseres som spændingsbøger (thrillere), hvor det hurtige fortælletempo er i fokus. Trilogien, kaldet Reykjavik Noir-trilogien, der består af bøgerne Gildran (2015), Netið (2016) og Burið (2017), blev Lilja Sigurðardóttirs internationale gennembrud, og bøgerne er blandt andet blevet solgt til Danmark, Norge, Tjekkiet, Frankrig og den engelsktalende verden. 

Filmrettighederne er blevet solgt til Palomar Pictures.

Lilja Sigurðardóttir skriver også dramatik, og hendes første teaterstykke, Stóru Börnin, blev sat op i Reykjavik vinteren 2013 - 2014. Stykket vandt den islandske scenekunstpris Gríman og blev årets skuespil 2014.

Lilja Sigurðardóttir har tidligere boet i Mexico, Sverige og Spanien. I dag (pr. 2018) bor hun i Reykjavik med sin kæreste.

Værker oversat til dansk

Reykjavik Noir-trilogien 
 Fælden (2018)
 Snaren (2019)
 Buret (2020)

Referencer

Eksterne henvisninger 
 Lilja Sigurðardóttirs hjemmeside 
 FÆLDEN AF LILJA SIGURDARDÓTTIR anmeldelse på Litteratursiden.dk

Romanforfattere fra Island
Krimiforfattere fra Island
Personer fra Akranes
Dalsfjorden (Sunnfjord)

Dalsfjorden er en fjord i Askvoll, Fjaler og Gaular kommuner i Vestland fylke i Norge. Den er en fortsættelse af Vilnesfjorden, og begynder mellem Sandvika og Åsnes, hvor fjorden drejer mod nord og derefter østover igen. Vilnesfjorden og Dalsfjorden er til sammen 43 kilometer lang. Den inderste del af fjorden er smal, under en kilometer bred.

På nordsiden af den ydre del af fjorden ligger bygden Holmedal. Noget længere  mod øst går Flekkefjorden mod syd til bygden Flekke. Videre østover i fjorden ligger øen Dalsøyna og byen Dale, kommunecenteret i Fjaler som fjorden er opkaldt efter. 

Videre mod øst danner fjorden kommunegrænse mellem Fjaler og Gaular. To kilometer før enden af fjord, på nordsiden af fjorden, ligger bygden Bygstad. I fjordbunden ved Osen munder floden Gaula ud. 

Fylkesvej 607 går på nordsiden af fjorden fra Holmedal østover til Dale, over Dalsfjordbroen . Herfra går fylkesvei 57 videre på fjordens på sydside. Fv391 går langs dele af nordsiden af fjorden. 

 .

Kilder og henvisninger 

Fjorde i Vestland
Askvoll
Fjaler
Gaular
Sleepers

Sleepers er en amerikansk krimidrama fra 1996, produceret og instrueret af Barry Levinson. Den er baseret på en roman af Lorenzo Carcaterra fra 1995, med samme navn. Hovedrollerne spilles af Kevin Bacon, Jason Patric, Brad Pitt, Robert De Niro, Dustin Hoffman, Minnie Driver og Vittorio Gassman.
Filmen er indspillet i Hoboken i New Jersey, Newtown i Connecticut og i New York.

Handling 
Shakes, Tommy, Michael Sullivan og John Reilly er barndomsvenner i New York i 1960'erne. Sommeren 1967 tager de næsten livet af en mand ved et uheld. Som straf bliver Tommy, Michael og John dømt til 12 måneder i en ungdomsanstalt. Shakes bliver dømt til 6 måneder. De bliver systematisk misbrugt og voldtaget af vagterne Sean Nokes, Henry Addison, Ralph Ferguson og Adam Styler. De mange overgreb ved anstalten ændrer drengene og deres venskab for altid. Under opholdet deltager de i en fodboldkamp mellem vagter og indsatte. Michael overbeviser en anden indsatt, Rizzo, om at hjælpe dem med at vinde. 

Som resultat bliver de banket, og kastet i isolations-celle i flere uger. Vagterne slår Rizzo brutalt ihjel. Kort tid før Shakes løslades insisterer han at de burde rapportere om den vold og misbrug de har oplevet. Men de andre nægter. De vil ikke genopleve grusomhederne de har oplevet, og tror ikke at nogen kommer til at tro på dem eller bekymre sig om det. 14 år senere er John og Tommy frygtede bandeledere. De skyder Nokes, foran flere vidner, på en pub. Michael, en assisterende statsadvokat, bliver sat som aktor for påtalemyndighederne. De planlægger at tage hævn på alle vagterne som mishandlede dem.

Rolleliste 
 Jason Patric som Shakes
 Brad Pitt som Michael Sullivan
 Billy Crudup som Tommy
 Ron Eldard som  John Reilly
 Robert De Niro som Bobby Carillo
 Kevin Bacon som Sean Nokes
 Jeffrey Donovan som Henry Addison
 Lennie Loftin som Adam Styler
 Terry Kinney som Ralph Ferguson

Eksterne henvisninger 
 

Film fra 1996
Kriminalfilm fra USA
Thrillerfilm fra USA
Dramafilm fra USA
Film baseret på bøger
Film fra Warner Bros.
Film instrueret af Barry Levinson
Engelsksprogede film
John Mahoney

John Mahoney (født 20. juni 1940, død 4. februar 2018) var en engelsk skuespiller, som bedst kendes som Martin Crane i serien Frasier.

Eksterne henvisninger 
 

Skuespillere fra England
Personer fra Blackpool
Cunard Line

Cunard Line (udtales 'kju-nard) er et britisk-amerikansk rederi, som i dag har de tre store krydstogtskibe Queen Mary 2, Queen Elizabeth og Queen Victoria, og som gennem mere end et århundrede, frem til ruteflyenes fremkomst i 1960-erne, med store oceanskibe stod for en væsentlig del af den nordatlantiske passagertrafik mellem USA og Storbritannien. Rederiet, som i dag ejes af det store krydstogtselskab Carnival Corporation & plc, har hovedkvarter i Southampton i England, mens skibene siden 2011 er hjemmehørende på Bermuda.

I 1839 fik rederen Samuel Cunard fra Halifax i Canada kontrakt med briterne på postsejlads over Atlanten, og året efter stiftede han British and North American Royal Mail Steam-Packet Company, sammen med den berømte skotske dampskibsbygger Robert Napier. Man begyndte med fire hjuldampere på ruten mellem Liverpool, Halifax og Boston, og gennem de næste tre årtier var flere af rederiets skibe hurtigst over Atlanten og dermed indehaver af det prestigefyldte Blå Bånd. I 1870-erne sakkede man bagud i forhold til konkurrenterne White Star Line og Inman Line, og for at skaffe ny kapital blev rederiet omdannet til et aktieselskab og omdøbt til Cunard Steamship Company, Ltd.

I 1902 blev White Star Line overtaget af det amerikansk-ejede International Mercantile Marine Co., og som modtræk stillede den britiske regering sig nu bag Cunard, bl.a. med støtte til bygning af to nye superlinere: Mauretania var indehaver af det Blå Bånd i årene 1909 til 1929; søsterskibet Lusitania blev i 1915 sænket af en tysk ubåd, hvilket var medvirkende til at USA trådte ind i 1. Verdenskrig. I slutningen af 1920-erne mærkede Cunard i stigende grad konkurrence fra tyske, italienske og franske superlinere, men efter børskrakket i Wall Street i 1929 måtte man opgive planer om at færdiggøre en ny superliner. I 1934 trådte den britiske regering dog til med et lån, så at Cunard kunne færdiggøre Queen Mary og senere bygge søsterskibet Queen Elizabeth, på den betingelse, at Cunard slog sig sammen med det nu nødlidende White Star Line, under navnet Cunard-White Star Ltd. Cunard ejede to trediedele af selskabet, og i 1947 opkøbte man White Stars aktier; fra 1950 hed rederiet blot Cunard Line.

Efter 2. Verdenskrig genvandt Cunard sin førerrolle på den atlantiske passagertrafik, og i midten af 1950-erne havde rederiet 12 skibe på ruter mellem Storbritannien, Canada og USA. Fra 1958 blev jetdrevne rutefly en stadig større konkurrent til superlinerne, og fra 1968 besejlede Cunard kun de transatlantiske ruter om sommeren og sejlede ellers med krydstogtturister. De to store 'dronninger' fra 1930-erne blev erstattet med Queen Elizabeth 2 (QE2), som var designet til begge formål.

I 1998 blev Cunard købt af Carnival Corporation og stod i 2012 for 8.7% af firmaets omsætning. I 2003 blev QE2 på de transatlantiske ruter erstattet af Queen Mary 2 (QM2), og rederiet har også skibene Queen Victoria (QV) og Queen Elizabeth (QE). For tiden er Cunard det eneste rederi som sejler faste passager-ruter mellem Europa og Nordamerika.

Referencer 

Rederier fra Storbritannien
Egholm (Agersø Sogn)

Egholm er en er en dansk ø mellem Storebælt og Smålandsfarvandet 3 km vest for indsejlingen til Skælskør Fjord ved Skælskør. Øen, der hører under Slagelse Kommune, har siden 1968 været forbundet med Agersø med en dæmning. Egholm består af en op til 5 m høj morænebakke, som mod sydøst går over i udstrakte strandenge. Ca. en tredjedel af øens 99 ha land dyrkes. De eneste bebyggelser er en landbrugsejendom med hovedbygning og 3 sommerhuse. Der er ingen fast beboelse.

Fra 2017 ejes øens areal og bygninger af et ægtepar fra Odense, som driver ejendommen som fritidslandbrug. Hovedbygningen udlejes til særlige formål.

Øens historie 
Stednavnet kendes fra 1231 som Ekholm 'holm med egetræer'. Achton Friis skriver fejlagtigt i sine bøger, De Danske Øer: Ligesom Aggersø og Omø hørte Egholm (i Jordebogen „Ekholm") under Kansleren Johan Friis (1494-1570) til herregården Borreby og har siden haft forskellige ejere. Det er aldrig påvist, at øerne Egholm, Agersø og Omø har været ejet af Kansler Johan Friis af Borreby, men han er sandsynligvis forvekslet med Johan Frederik Friis, etatsråd i Nyborg, der ejede øerne 1743-1767. Der foreligger dokumentation for, at øerne var krongods indtil 1666, hvor Kronen overdrager øerne til den første ejer.

Fra 1852 til 1895 ejede Otto Møller øen, som i følge Achton Friis gjorde sig megen Umage med at frede Øens fauna og især med at skaffe fuglene saa gode Livsbetingelser som muligt.

1895 købte proprietær Qvistgaard øen af Møller og opførte hovedbygningen, men solgte den i 1898 til højesteretssagfører Octavius Hansen, Dr. Rubow, Overretssagfører Viggo Lachmann og Direktør Herman Heilbuth, som benyttede hovedbygningen som sommerhus og havde en forpagter til at drive Landbruget. Fra 1986 til 1988 var øens areal og ejendomme ejet af Bøje Nielsen, fra 1988 til 2017 af firmaet Eskofot, der blandt andet har brugt den som møde- og uddannelsescenter

Ekstern henvisning og kilde 
 www.dedanskesland.dk 

Agersø
Øer i Storebælt
Dalsfjordbroen

Dalsfjordbroen eller på norsk Dalsfjordbrua er en vejbro over Dalsfjorden i Sogn og Fjordane fylke i Norge. Hængebroen har et spænd på 523 meter og brotårnene er 101 meter høje. Den blev åbnet 14. december 2013. Broen er bygget som en del af projektet Dalsfjordsambandet og indgår i fylkesvej 609. På vestsiden går vejen ind i Ottersteintunnelen og på østsiden af broen går vejen i en 290 meter lang tunnelarm ind til en rundkørsel inde i Nishammartunnelen.

Broplanerne stammer fra 1960'erne med et ønske om å få vejforbindelse mellem Askvoll og Førde og Dale med vej på nordsiden af Dalsfjorden. Blandt andet blev der indsamlet 1200 underskrifter til støtte for projektet i 1962. Senere blev det bestemt at der skulle bygges bro over Dalsfjorden. I 1975 startede byggeriet af vejen fra færgelejet på Eikenes og indover fjorden mod Otterstein, hvor Dalsfjordbroen skulle bygges over til Nishammar på sydsiden. Efter at fire kilometer vej og en tunnel var blevet bygget, blev vejarbejdet stoppet i 1979. Bevilgningerne til projektet blev i 1981 overført til andre projekter, og vejprojektet som til da havde kostet 13 millioner kroner, endte i fjeldvæggen. Sådan stod den ufærdige vej til arbejdet blev genoptaget i 2010.

Midt i 1990'erne ble broplanerne taget op igen, og i 2005 gik Sogn og Fjordane fylkesting ind for at prioritere Dalsfjordbroen.

Ifølge trafikanalyser var årsdøgntrafiken 45 biler over færgelejet Dale-Eikenes i 2007, og man forventede en årsdøgntrafik på 750 biler når broen åbnede i 2013.

Hele projektet kostet omkring 1,1 milliarder kroner, hvoraf halvdelen til selve broen.

Kilder og henvisninger 

 Sogn og Fjordane fylkesarkiv: Kampen for Dalsfjordbrua
 NRK Sogn og Fjordanes fylkesleksikon: Dalsfjordbrua
 Bergens Tidende: Byggjestart på Dalsfjordbrua i 2009
 Aksjon Dalsfjordbrua

Broer i Vestland
Askvoll
Fjaler
Thiago Santos

Thiago Santos de Lima (født 7. januar 1984 i Rio de Janeiro i Brasillien) er en brasiliansk MMA-udøver som siden 2013 har konkurreret i organisationen Ultimate Fighting Championship. I september, 2018, er han #12 på den officielle UFC-mellemvægts-rangering.
Santos har besejret bemærkelsesværdige navne som Nate Marquardt, Jack Marshman, Jack Hermansson, Anthony Smith og Eryk Anders.

The Ultimate Fighter: Brazil 
I marts 2013, blev det offentliggjort at Santos var en del af rollebesætningen i The Ultimate Fighter: Brazil 2. Han kæmpede for Team Werdum og nåede til semifinalerne hvor han blev slået af Leonardo Santo via enstemmig afgørelse.

Ultimate Fighting Championship 
Selvom Santos ikke vandt programmet fik han alligevel en kontrakt med UFC. Han fik sin debut den 3. august, 2013 på UFC 163 mod The Ultimate Fighter: Brazil-vinderen Cezar Ferreira. Han tabte kampen via submission i 1. omgang.

I sin 2. kamp for organisationen, mødte Santos, Ronny Markes den 23. marts, 2014 på UFC Fight Night: Shogun vs. Henderson 2. Han vandt kampen via TKO i 1. omgang.
Santos mødte Nate Marquardt den 14. maj, 2016 på UFC 198. Han vandt kampen via knockout i 1. omgang.

Mesterskaber og hæder 
 MMATorch.com
 2015 Best Knockout of the Half-Year vs. Steve Bossé
 Ultimate Fighting Championship
 Performance of the Night (2 gange)
 Fight of the Night (1 gang)  vs. Anthony Smith

Referencer

Eksterne henvisninger 
 Thiago Santos – UFC.com
 Thiago Santos – Sherdog.com

MMA-udøvere fra Brasilien
Kampsportsudøvere
Departementsråd

Departementsråd (Fransk: conseil départemental) i Frankrig er samlingerne af departementer, valgt ved almindelig valgret. Før Frankrigs departementsvalg 2015 blev de kaldt generalkonciler (conseil général).

Referencer 

Frankrig